
Privind  schimbarea destinaţiei imobilului- spălătorie şi atelier în regim parter şi teren construit şi neconstruit în cotă de 629,00mp/ 28.189,00 mp,  situat în încinta imobilului în care a funcţionat Liceul Tehnologic Agricol „Petru Botiş” din Calea Aradului 56  în  Spaţiu  petru desfăşurarea activităţii de interes public   şi atribuirea  către Serviciul de Ambulanţă Timiş.

    Se supune spre analiză Comisiilor din cadrul Consiliului  Local al MunicipiuluiTimişoara materialul întocmit de către Serviciul Şcoli Spialtale, privind propunerea de  schimbare a  destinaţiei  imobilului  Spălătorie şi atelier  şi a terenului aferent, situat  în incita fostului  Liceu Tehnologic „Petru Botiş” din Timişoara, Cal. Aradului nr.56 în  Spaţiu  pentru desfăşurarea activităţii de interes public şi atribuirea  către   Serviciul de Ambulanţă Timiş.
   Clădirile şi terenul aferent Liceului Tehnologic Agricol  „Petru Botiş”  situate în Timişoara Calea Aradului nr.56 au trecut din proprietatea statului şi din administrarea Ministerului Învăţământului  în domeniul public al Municipiului Timişoara  şi în  administrarea Consiliului Local, în anul 2001, în   baza Legii învăţământului nr. 84/1995 ( abrogată în anul 2011),  art. 166  alin 4 modificat  în baza  art. 1 din OUG nr. 30/14.04.2000 şi au fost preluate prin Protocolul nr. 592/31.01.2001, SC2000-001481/01.02.2001. În conformitate  cu  prevederile art. 112 alin. 2 din Legea  nr. 1/2011 a Educaţiei naţionale actualizată, terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale. 

     Imobilul – clădiri şi terenuri situate în Timişoara Calea Aradului nr.56 a rămas disponibil  în urma  fuziuni  prin absorţie  a  Colegiului  Silvic Casa Verde cu Liceul Tehnologic Agricol  „Petru Botiş”,
activitatea unităţi şcolare rezultate Colegiul de Silvicultură şi Agricultură „Casa Verde”,  desfăşurându-se în locaţia din  Alea Pădurea Verde nr.5.
     Prin HCLMT nr.329/31.07.2015 Clădirea şcoală în regim Sp+P+2E şi o suprafaţă de teren  de 4314 mp, înscrisă în CF nr. 444738 Timişoara, au trecut din  domeniul public al  Municipiului Timişoara în domeniul public al statului si în administrarea Ministerului Educaţiei, pentru desfăşurarea activităţii Inspectoratului Şcolar Judeţean Timiş şi a Casei Corpului Didactic. 
    Terenul construit şi neconstruit în suprafaţă de 28.189,00 mp cu clădirile; sala de sport,  spalatorie+ateliere, cantina S+P, post trafo P, camin cu P+3E şi camin cu P+3E, înscrise în CF nr. 444739  Timişoara au rămas în domeniul public  al Municipiului Timişoara.
    Serviciul de Ambulanţă Timiş prin adresele cu nr.11885/05.12.2016 şi nr.567/19.01.2017, înregistrate  la instituţia noastă sub  numerele SC2016-29673/06.12.2016, SC2017-1590/20.01.2017,  a solicitat atribuirea  în folosinţă gratuită a  unei suprafeţe de aproximativ  500 mp teren şi clădirea  cu destinaţia de spălătorie şi atelier, situate în incinta fostului Liceu Tehnologic Agricol  „Petru Botiş”  din Calea Aradului nr. 56, în vederea deschiderii unei substaţii care să acopere partea de nord a oraşului.

    Conform procesului verbal din data de 06.02.2017, solicitarea Serviciului de ambulanţă a fost analizată de Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea publică a Municipiului Timişoara, constituită în baza HCLMT nr. 261/20.12.2016 care a fost de acord cu atribuirea în folosinţă gratuită a clădirii  cu destinaţia de Spălătorie şi atelier cu suprafaţa construită desfăşurată de 241,00 mp, suprafaţă utilă de 190,69 mp şi a  terenului construit şi neconstruit în suprafaţă de 628,00 mp, situat în incita fostului Liceu Tehnologic Agricol „Petru Botiş”, către Serviciul de Ambulanţă Timiş  în vederea deschiderii unei substaţii de ambulanţă, pe o perioadă de 10, în conformitate cu prevederile art. 124 din Legea 215/2001 privind administraţia  publică locală  şi a  art. 874 din Noul cod civil.

      Avînd în vedere că spaţiul mai sus menţionat a deservit o unitate de învăţământ se impune schimbarea destinaţiei acestuia, conform prevederilor art. 112, alin. 6, din Legea nr. 1/2011 privind educaţia naţională şi a Ordinului nr. 5.819/2016 al Ministerului  Educaţiei Naţionale şi Cercetării Ştinţifice privind aprobarea procedurii de elaborare a avizului conform schimbării destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia.
  Inspectoratulul Scolar Judeţean Timiş prin  adresa cu nr. 493/30.05.2017, înregistrată la instituţia noastră sub numărul SC21017-13695/31.05.2017 ne-a comunicat Hotărârea Consiliului de Administraţie nr.169/29.05.2017 privind  acordul  de  schimbare a destinaţiei  imobilului spălătorie si atelier,  în spaţiu  petru desfăşurarea activităţii de interes public  a Serviciului de Ambulanţă Timiş.
     Colegiul de Silvicultură şi Agricultură ” Casa Verde” prin  adresa cu nr. 2276/13.06.2017 înregistrată la instituţia noastră sub numărul SC21017-14446/13.06.2017 ne-a transmis acordul  de  schimbarea destinaţiei  imobilului spălătorie şi atelier, în spaţiu  petru desfăşurarea activităţii de interes public  a Serviciului de Ambulanţă Timiş, pe o pe operioadă de 10 ani,  petru desfăşurarea activităţii de interes public  a Serviciului de Ambulanţă Timiş.     
      Având în vedere cele expuse mai sus, supunem  spre  analizare şi aprobare Consiliului Local:                                                                                                                                   

   1. Schimbarea destinaţiei imobilului - spălătorie şi atelier în regim parter cu suprafaţa construită la sol de 241 mp şi teren construit şi neconstruit în cotă de 629,00mp/ 28189,00 mp, înscrisă în CF  nr. 444739 Timişoara, nr. cad 444739-C2 (corpC), situat în încinta imobilului în care a funcţionat Liceul Tehnologic Agricol „Petru Botiş” din calea Aradului  nr. 56  în „ Spaţiu  pentru desfăşurarea activităţii de interes public”, pe operioadă de 10 ani.

    2. Atribuirea cu titlu gratuit a imobilului  prevăzut la punctul 1 din prezentul referat către Serviciul de Ambulanţă Timiş, pe o perioadă de 10 ani, în baza   unui contract de comodat  ce se va încheia  între cele două  părţi, conform  Anexei, care va face parte integrantă din hotărâre.
    3.  Împuternicirea  Primarului Municipiului Timişoara să semneze contractul  de comodat  ce se va încheia  între Municipiul Timişoara  şi Serviciul de Ambulanţă Timiş. 
    4. Hotărârea adoptată va opera după obţinerea  avizului conform  al Ministrului Educaţiei Naţionale, privind schimbarea destinaţiei imobilului prevăzut la punctul 1 din prezentul referat.  

